CELEX: C2005/182/71
Language: fi
Date: 2005-07-23 00:00:00
Title: Asia T-171/05: Bart Nijsin 2.5.2005 Euroopan yhteisöjen tilintarkastustuomioistuinta vastaan nostama kanne

23.7.2005   
            
            
               FI
            
            
               Euroopan unionin virallinen lehti
            
            
               C 182/38
            
         Bart Nijsin 2.5.2005 Euroopan yhteisöjen tilintarkastustuomioistuinta vastaan nostama kanne
   (Asia T-171/05)
   (2005/C 182/71)
   Oikeudenkäyntikieli: ranska
   Bart Nijs, kotipaikka Bereldange (Luxemburg), on nostanut 2.5.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen tilintarkastustuomioistuinta vastaan. Kantajan edustajana on asianajaja Fränk Rollinger ja prosessiosoite on Luxemburgissa.
   Kantaja vaatii, että ensimmäisen oikeusasteen tuomioistuin
   
               1.
            
            
               kumoaa tilintarkastustuomioistuimen ansioita käsittelevän kollegion tekemän päätöksen, jolla kantajalle annettiin ylennyspisteet vuoden 2003 ylennyskierroksen yhteydessä,
            
         
               2.
            
            
               kumoaa toimivaltaisen nimittävän viranomaisen päätöksen, jolla kantaja jätettiin ylentämättä käännösten tarkastaja -palkkaluokkaan vuonna 2004,
            
         
               3.
            
            
               kumoaa kantajaa koskevan arviointikertomuksen, joka liittyy vuoden 2003 ylennyskierrokseen,
            
         
               4.
            
            
               kumoaa tilintarkastustuomioistuimen valituslautakunnan 26.10.2004 tekemän päätöksen nro 6/2004, joka koskee vuoden 2003 ylennyskierrokseen liittyvän, kantajaa koskevan arviointikertomuksen hyväksymistä,
            
         
               5.
            
            
               kumoaa kaikki tähän liittyvät ja/tai myöhemmin tehdyt päätökset, ja
            
         
               6.
            
            
               korvaa kantajalle aiheutuneen vahingon ja velvoittaa tilintarkastustuomioistuimen korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tämän asian kantaja, joka on kantajana myös asiassa T-377/04 (1), ei hyväksy vastaajan tekemiä päätöksiä, jotka koskevat ylennyspisteiden antamista kantajalle vuoden 2003 ylennyskierroksen yhteydessä ja samaa ylennyskierrosta koskevan arviointikertomuksen laatimista, eikä päätöstä, jolla kantaja jätettiin ylentämättä hollannin kielen käännösyksikön käännösten tarkastajan tehtävään vuonna 2004.
   Kantaja vetoaa vaatimustensa tueksi seuraaviin seikkoihin
   
               —
            
            
               henkilöstösääntöjen 11 a artiklaa rikottiin ja huolenpitoperiaatetta, hyvän hallinnon periaatetta sekä yhdenvertaisen kohtelun periaatetta loukattiin
            
         
               —
            
            
               arviointimenettely oli virheellinen siltä osin kuin sen suorittivat virkamiehet, joiden rehellisyys on kyseenalaistettu oikeudenkäyntiä edeltäneessä menettelyssä
            
         
               —
            
            
               arviointimenettelyssä ei noudatettu määräaikoja
            
         
               —
            
            
               tässä tapauksessa ei suoritettu ansioiden vertailua kuten yleensä hollannin kielen käännösyksikössä
            
         
               —
            
            
               oikeusvarmuuden ja luottamuksensuojan periaatteita rikottiin, kun vuotta 2004 koskevaan ylennysmenettelyyn sovellettavia menettelysääntöjä ei annettu tiedoksi
            
         
               —
            
            
               tässä tapauksessa harkintavaltaa käytettiin väärin.
            
         
      (1)  Asia T-377/04, Nijs vastaan tilintarkastustuomioistuin (EUVL C 284, 20.11.2004, s. 26).